cyanic-selkie/wikianc huggingface dataset:
Monster Blomster
Monster Blomster (også kjent som Monsterblomster) er et norsk pop- og rockband fra Trondheim.
Kristin Bjørn
Fra 1985 til 2001 var hun sentral i Nord-Norges første profesjonelle frigruppe Totalteatret. Totalteatret vant flere priser for sine forestillinger, bl.a. Skandinavisk Nasjonalteaterpris i 2001. Bjørn skrev og hadde regi på «Ei forestilling om Læstadius» som ble nominert i Åpen klasse til Heddaprisen i 1998.
Monster Blomster
Navnet tok de fra en sang de hadde skrevet om en blomstertapet som var så utagerende at den måtte males over. Denne sangen, «Monster Blomster», ble utgitt i 2012 av Ryanbanden, vel tjue år etter at den ble skrevet. Blomstertematikken fortsatte på Monster Blomsters utgivelser, bl.a. i «Potteplanter Må Snakkes Med», «Si Det M/Blomster» og i en av deres tidligste sanger, «Kjedelig», hvor hovedpersonen påstår å være en laveafrukt, visstnok en asiatisk (kambodsjansk) plante som når den modnes, er innbydende, men råtten.
Wolfgang Kapp
Karriere, politisk virke
Sammen med en rekke prominente høyreorienterte personer, blant andre general Ludendorff og Waldemar Pabst, stiftet han i august 1919 tenketanken Nationale Vereinigung (Nasjonal forening), som argumenterte for en en motrevolusjon for innsettelse av en konservativ militærregjering. Senere i 1919, da Tyskland ble styrt etter Weimarforfatningen, ble Kapp et medlem av Deutschnationale Volkspartei og ble samme året valgt inn i den tyske riksdagen som monarkist.
Kjøp kanin
Kjøp kanin er et musikkalbum med Trøste & Bære, utgitt i 1998.
Wolfgang Kapp
Kuppforsøk
Kapp, som hadde møtt von Lüttwitz den 8. mars 1920, ble av Lüttwitz utpekt til å være den formelle leder av kuppet og til å påta seg embetet som rikskansler i den nye regjeringen. Etter at opprørshæren hadde inntatt Berlin, lot Kapp den 13. mars 1920 utrope en ny regjering med seg selv som rikskansler. På tross av at den tyske regjeringshær forholdt seg passiv, og på tross av at flere sentrale aktører forholdt seg passivt, oppnådde Kapp og de øvrige kuppmakere imidlertid ikke den støtte som de hadde håpet på. En stor del av de lavere rangerende embetsmenn avviste kuppmakernes autoritet og fagforeningene og offentligheten var imot kuppmakerne. Etter at fagforeningene etter få dager arrangerte en generalstreik som lammet Tyskland, måtte Kapp og von Lüttwitz oppgi kuppet den 18. mars 1920.
Monster Blomster
Faste medlemmer i bandet var Dag Freider Fløan, Bjørn Hulbækdal og Øyvind Ryan. De kom alle fra Nord-Trøndelag, men samlet seg i Trondheim. Monster Blomster debuterte i 1990 på Lade Universitet i Trondheim, med Stig Are Winther på trommer. Senere skulle et titalls trommeslagere spille med bandet.
Kristin Bjørn
Siden 2016 har hun også arbeidet som moderator i krysningspunktet mellom scenekunst og seminar, blant annet i et flerårig samarbeid med Festspillene i Nord-Norge. Sammen med fire andre scenekunstnere etablerte hun også kommunikasjonsbyrået Perrong 48 i 2018. Hun skriver også kronikker og fagartikler.
Frank Emmelmann
Frank Emmelmann (født 15. september 1961 i Schneidlingen) er en tysk tidligere sprinter som konkurrerte på 100 meter og 200 meter for Øst-Tyskland.
Monster Blomster
Bandet assosieres ofte med miljøet rundt Brygga Studio i Trondheim på 90-tallet. Her figurerte grupper som Israelvis, Fru Pedersen, The 3rd And The Mortal, Softcocks, Motorpsycho, epinastic movements, Closet Queens, Postgirobygget, Pontiac Pilatus, Albino Slug og flere. Drivkraften bak Brygga Studio, Lars Lien, er også svært tett knyttet til Monster Blomster.
Frank Emmelmann
I EM 1982 i Athen vant han 100 meter og ble nummer tre på 200 meter. Sammen med lagkameratene Thomas Munkelt, Detlef Kübeck og Olaf Prenzler vant han sølvmedalje på kortstafetten. Under EM 1986 i Stuttgart ble det igjen sølv på 4 x 100 meter, denne gang sammen med Thomas Schröder, Steffen Bringmann og Olaf Prenzler.
Monster Blomster
Monster Blomster spilte ikke mange konserter. Musikalsk stod melodien i fokus, med klar referanse til 60-tallet i bruk av gitar, kor og annet. Utradisjonell instrumentering, i popsammenheng, var heller ikke uvanlig og på platene finnes alt fra barnekor til lyden av strengene på en eggdeler. Platene ble utgitt på deres eget Mons Records (nå mons.no) med distribusjon ved Voices Of Wonder, Sony Music Entertainment, Norske Gram, Yellow Snow og Musikkoperatørene. Monster Blomster sang på trøndersk, i en tid da det var sjeldent at unge norske band ikke sang på engelsk.
Frank Emmelmann
Tyske rekorder
Hans personlige rekord på 100 meter, 10.06 s fra juni 1986 i Berlin, er per 1. september 2006 tysk rekord. 20.23 s på 200 meter, fra august 1985 i Moskva, var tysk rekord inntil Tobias Unger løp på 20.20 i juli 2005.
Monster Blomster
I 1996 ble sanger som «Alltids Noen Som Har Det Verre», «Potteplanter Må Snakkes Med», «Ha+Ha» og «Kjærlighet A-Åh» spilt en del på NRK P3. Gruppens siste utgivelse, Stadig Flere Velger Feil, ble i 1999 valgt til «Ukas album» av samme kanal. Sangen «Dumm» fra denne platen ble dessuten listet ytterligere, noe som gjorde at Monster Blomster figurerte på singel-listene. Etter ti år sluttet i 1999 Fløan og Hulbækdal i bandet. En turné i Nord-Norge måtte avlyses. Ryan hadde lyst til å fortsette under bandnavnet, men slo dette fra seg da han fant ut at «det var noe som manglet». Senere har Ryan gitt ut fire solo-plater, hhv. Magefølelse (2002), Øyvind Ryan-Gruppen (2003), Alt (2008) og Perfekt Harmoni (2009), og har senere spilt i Ryanbanden, som debuterte på plate i 2011 med vinylsingelen Synger Julen Inn og fulgte opp med dobbeltalbumet Ryanbanden og vinyl-titommeren Inn I Mengden i 2012. I 2012 spilte Øyvind Ryan dessuten sammen med Betty Stjernen, bl.a. i Levd Liv - en annerledes julekonsert, frontet av Betty Stjernen, Børge Pedersen og Elias Akselsen. Øyvind Ryan ga i 2015 ut digitalsingelen Dutruat, i 2016 digitalsingelen Så Rar Du Er, og i 2017 ep'en Alle Vil Ha Alt Hele Tia / Men Du Kan Ikke Få Alt / Ikke I Dag, I Alle Fall, som ble til dels mye spilt på de digitale tjenestene. Senere i 2017 ble albumet Alle Vil Ha Alt Hele Tia gitt ut digitalt og på vinyl, og singelen Hele Veien Hjem Minutt For Minutt i 2020.
Kristin Bjørn
Bjørn mottok i 2018 Nordnorsk Forfatterstipend.
Monster Blomster
I 2013 kom Monster Blomster sammen igjen, for første gang siden 1999. Planen ble snart å spille inn sanger som hadde blitt til overs på 90-tallet. De begynte å spille inn i på Dora i Trondheim («Løk» og «Kladask») og i Brygga Studio. Senere ble det flere innspillingsbolker i Lydsalongen i Tretten i Gausdal.
Kristin Bjørn
Verv
Bjørn har hatt mange verv i og utenfor scenekunstfeltet, slik som:
Monster Blomster
Dag Freider Fløan og Frode Stenseng ga fra 2017 av ut digitale plater. Flere singler og albumet Mat Fugglan, under navnet Tydal Royal.
I løpet av 2018 ble alle Monster Blomsters utgivelser tilgjengelige på de digitale plattformene, likeens med andre artister som opprinnelig ble utgitt på Mons Records eller mons.no.
Monster Blomster gir ut sin fjerde langspiller i 2022.
Tears in Heaven
«Tears in Heaven» er en ballade fra 1992 sunget av Eric Clapton om smerten ved å miste sin fire år gamle sønn. Sønnen hadde falt fra ut fra et leilighetsvindu 53. etasje på Manhattan i New York City. Leiligheten tilhørte en venn av moren.
Sangen ble skrevet av Clapton og Will Jennings, opprinnelig til filmen Rush fra 1991. I 1993 vant Clapton en Grammy for sangen. Sangen ble også inkludert på Claptons album Unplugged, som også vant en Grammy.
Je Ne Sais Pas Pourquoi
«Je Ne Sais Pas Pourquoi» er en pop-sang skrevet av de britiske produsentene Stock Aitken Waterman for Kylie Minogues debutalbum Kylie.
Sangen ble utgitt som albumets fjerde singel i 1988 og ble en topp-hit i Storbritannia, der den debuterte som nummer elleve før den klatret til nummer to og ble der i tre uker. Den fikk en blandet mottakelse fra kritikere. I USA og Australia ble sangen også kjent som «I Still Love You (Je Ne Sais Pas Pourquoi)».
Musikkvideo
Videoen ser ut som den er filmet i Paris på 1940- eller 1950-tallet. Kylie venter i regnet og går så inn på en kafé. Håret er satt i bølger, og hun er i en blå kjole.
Adrien Greslon
Adrien Greslon (født 27. april 1618 i Périgueux i Frankrike, død i mars 1697) var en fransk katolsk prest og kinamisjonær tilhørende jesuittordenen.
Han trådte inn i jesuittordenen i Bordeaux den 5. november 1635. Han underviste i mange år i litteratur og teologi i forskjellige ordenshus til han i 1655 ble sendt som misjonær til Kina.
Han ankom dit i 1657, og etter å ha lært seg kinesisk og mandsjuisk ble han sendt til provinsen Jiangxi, som han beskrev som en veritabel Edens have. Her virket han som misjonær til 1670, da han returnerte til Frankrike.
Verker
Greslon forfattet to bøker:
Tønsberg Pinsekirke Betania
Tønsberg Pinsekirke Betania er en pinsekirke i Tønsberg. Menigheten hadde sine første samlinger i 1927 og hadde 425 tilskuddstellende medlemmer i 2022, Menigheten er tilknyttet Pinsebevegelsen i Norge men regner selv med et ytterligere hundretall blant de tilhørige.
Historie
Nåværende pastor er Oliver Nordbø.
Pinsemenighetene er i pakt med egen teologiske forståelse alle selvstendige enheter.
NM i skihopping 2020
Norgesmesterskapet i skihopping 2020 er en del av Norgesmesterskapet på ski 2020.
Junior-NM i normalbakke for begge kjønn, samt stor bakke for menn, ble arrangert fra 7. til 9. februar 2020 i Renabakkene av Rena Idrettslag, mens junior-NM i liten bakke for kvinner ble arrangert 16. februar 2020 i Vikersund Hoppsenter av Vikersund Idrettsforening.
Den koreanske språkforeningen
Den koreanske språkforeningen eller Hangulselskapet er en privat akademisk forening som har som sitt formål å bevare, studere og utvikle det koreanske språket og den koreanske skriften, hangul. Organisasjonen ble etablert i 1908 av Ju Si-gyeong og het til å begynne med Gugeo Yeon-gu Hakhoe («Foreningen til studering av nasjonalspråket»). Foreningen fikk det nåværende navnet i 1931. Foreningen var ikke aktiv mellom 1938, da den japanske okkupasjonsmakten forbød å bruken av det koreanske språket på offentlige steder, til 1945, da Korea ble frigjort.
Hovedkvarteret ligger i Hanguel Gaon-gata i Seoul, Sør-Korea.
Språkforeningen etablerte en koreansk ortografi (한글 맞춤법 통일안) i 1933.
Bekkelagsraset
Bekkelagsraset var et leirskred på ca. 150 x 190 meter som rammet Bekkelaget i Oslo 7. oktober 1953. Skredet gikk klokka 07.37 og tok med seg om lag 100 meter av Mosseveien. Også grunnen under Østfoldbanen forsvant ut. Lokaltoget fra Kolbotn fikk stoppet i tide, men Drøbakbussen ble tatt av skredet sammen med flere biler.
88 var mennesker innenfor rasområdet da raset gikk: 21 personer i to bolighus, 45 i Drøbakbussen, 13 personer i andre kjøretøyer, to syklister og syv andre utendørs. Av disse var det bare cirka åtte personer som fikk lettere skader. Fem mennesker mistet livet, hvorav fire var i bussen fra Drøbak.
Terrenget sank om lag syv meter i overkant langs Mosseveien. I den nedre del av raset hevet terrenget seg som følge av massene som pakket seg opp. Et bolighus som sto i nedre del av raset, ble løftet to meter, dreid og forskjøvet 10–15 meter, men raste ikke sammen. Omfanget av ulykken kunne lett ha blitt mye større.
Resultatet av raset er den tydelige dumpa ved dagens lyskryss med Ormsundveien. Den gamle veibanen er delvis intakt og i bruk mellom Bekkelagsveien og Bjerringbakken nord for rasgropa. Det er også mulig å se rester av den gamle veibanen ved bussholdeplassen sør for dumpa, vis-à-vis bensinstasjonen.
Illstigfjellet
Illstigfjellet er et fjell i Fjord kommune i Møre og Romsdal. Det har en høyde på 1 880 meter over havet.
Denis Farkasfalvy
Denis Farkasfalvy (ungarsk: Farkasfalvy Dénes; født 23. juni 1936 i Székesfehérvár i Ungarn, død 20. mai 2020 i Dallas i Texas i USA) var en ungarsk-amerikansk katolsk prest og munk tilhørende cistercienserordenen. Han var abbed, teolog, forfatter og oversetter.
Bakgrunn
Han ble hemmelig novise for cistercienserne ved abbediet Zirc i 1955; klosteret var blitt offisielt stengt av kommunistene på det tidspunktet. Hans ordensnavn var Dionysius (ungarsk: Dénes, engelsk: Denis).
Flukt fra Ungarn, doktorgrad, prestevielse
Etter oppstanden i Ungarn i 1956 fulgte han det rådet han fikk av sin novisemester, Lóránt Sigmond (1911–1964) og abbed Vendel Endrédy, og flyktet fra landet. Flukten tok ham til Østerrike (Stift Heiligenkreuz) og Roma, der han ble innskrevet ved benediktinernes universitet San Anselmo. Han fikk sin doktorgrad der i 1962. Han avla sine høytidelige løfter (for Zirc) i 1960 i abbediet Lilienfeld.
Det var også i Lilienfeld at han ble presteviet, i 1961.
Rektor og abbed i Texas
Ettersom de fleste av munkene fra Zirc hadde flyktet fra Ungarn til USA i 1954, ble pater Denis sendt til Irving i Texas for å undervise ved Our Lady of Dallas monastery school. Ettersom behovet for matematikklærere var stort, studerte han til mastergrad i faget ved Texas Christian University i Fort Worth. Mens han studerte der var han kapellan for School Sisters of Namur, som fra sin side hjalp ham med det engelske språket. I 1969 ble han rektor for Cistercian Prep, som var på vei til å bli en elite-prep school, og forble i denne stillingen i tolv år. Han underviste også en rekke fag på universitetsnivå ved University of Dallas.
Han var abbed fra 1988 til 2012. Under hans ledelse bygde abbediet en ny og monumental kirke i cisterciensernes tradisjonelle stil, og tiltrakk seg internasjonal oppmerksomhet og mange kall. Hele abbediet fikk underveis en omgripende renovering.
Han døde i en alder av 83 år, etter å ha hatt dårlig helse i flere år og så blitt smittet av viruset som fører til covid-19.
Teolog og oversetter
Pater Farkasfalvy hadde en utstrakt virksomhet som teologisk forfatter; han skrev på engelsk, ungarsk og fransk. Han var også ungarskoversetter for latinske tekster og for den tyske dikteren Rainer Maria Rilkes verker. Han var medlem av Den pavelige bibelkommisjon fra 2002 til 2014, som den første ungarske medlemmet kommisjonen hadde hatt. I 2010 ble han tildelt St. Stefansprisen (Stephanus-díj) for teologi i Budapest. I Dallas mottok han Catholic Foundation Award i 2016.
Liste over kriger Nigeria har deltatt i
Denne listen er laget for å vise hvilke kriger Nigeria har vært delaktig i.
Avraham Stern
Avraham Stern, alias Yair Stern (1907–1942) var en militant sionist kjent for å ha dannet terrorgruppen Lehi (også kjent som Stern-gjengen).
Bakgrunn
Han ble født og vokste opp i Suwałki i Polen, som den gang var del av Tsarrussland. Han flyktet fra tyskerne under den første verdenskrig. Han søkte tilflukt i Russland, og bodde hos en onkel i St. Petersburg til krigen var over. Senere reiste han tilbake til Polen.
Virke i Palestina
I 1925 emigrerte han til Palestina, hvor han ble elev ved det hebraiske gymnaset i Jerusalem og senere student ved Det hebraiske universitetet i Jerusalem. Stern spesialiserte seg i klassiske språk og litteratur (gresk og latin).
Han begynte også å arbeide for opprettelsen av en egen jødisk stat. På 1930-tallet reiste han frem og tilbake til Europa, for å legge til rette for en jødisk innvandring til Palestina. For dette havnet han i fengsel. Det var der han klekket ut planene om terrorgruppen Lehi.
Stern dannet Lehi (også kjent som Stern-gjengen) i 1940 ved å splitte Irgun. Lehi-aktivistene var svært brutale; blant annet sprengte de britiske politistasjoner, jernbanespor, hoteller og kafeer. De drepte både palestinere, briter og jøder som de mente sviktet jødedommen. I tillegg kidnappet de britiske soldater, mishandlet dem og deretter drepte dem. Til tross for at gruppa bare besto av noen hundre medlemmer var de uhyre effektive.
Da Stern-gjengen ble organisert skulle den ha fire formål:
Stern avviste alle forhandlinger med britene og hevdet at væpnet kamp mot britene var eneste mulige vei for å etablere en jødisk stat. Med seg i gruppen hadde han også senere statsminister i Israel Yitzhak Shamir. I 1941 prøvde Stern å oppnå en avtale med de tyske myndighetene i Tyskland. Avtalen gikk ut på at gruppen skulle kjempe på nasjonalsosialstenes side mot at de skulle hjelpe jødiske flyktninger til Palestina. Avtalen ble imidlertid ikke noe av, fordi tyskerne ikke svarte.
I 1942 ble Stern selv skutt og drept av britene, etter at de klarte å avsløre skjulestedet hans.
Sterns gruppe deltok i flere terrorangrep i Palestina, blant dem drapet på Lord Moyne i 1944, Deir Yassin-massakren i 1948 og drapet på Folke Bernadotte i 1948.
I 1978 kom det ut et frimerke til ære for ham. Noen måneder etter hans død fikk han en sønn som fikk navnet Yair, og som vokste opp til å bli journalist og TV-medarbeider i Israel.
Márcio Teles
Marcio Teles (født 27. januar 1994) er en brasiliansk friidrettsutøver som konkurrerer i hekkeløp.
Han representerte Brasil under Sommer-OL 2016 i Rio de Janeiro, der han ble utslått i forsøksheatet på 400 meter hekk.
Bezange-la-Grande
Bezange-la-Grande er en kommune i departementet Meurthe-et-Moselle i regionen Grand Est i Frankrike.
Befolkningsutvikling
Antall innbyggere i kommunen Bezange-la-Grande
VM i friidrett 2013 – 20 kilometer kappgang menn
Øvelsen 20 km kappgang herrer ved VM i friidrett 2013 ble avholdt på Luzjniki stadion og i Moskvas gater 11. august.
Rekorder
Før mesterskapet var rekordene som følger:
Vitenskapsåret 1626
Vitenskapsåret 1626 er en oversikt over hendelser, prisvinnere, fødte og avdøde personer med tilknytning til vitenskap i 1626.
Torbjørn Hille Alvøen
Torbjørn Hille Alvøen (født 22. november 1978) er en norsk sanger og musiker fra Bergen, bedre kjent under artistnavnet Bjørn Hellfuck.
Han holdt sin identitet hemmelig lenge, og brukte derfor maske. Han ble avslørt av VG Nett og identiteten ble senere bekreftet av Atle Bøckmann, presseansvarlig. Han er kjent for å ha vulgære tekster, og på konserter og video opptrer han i kjole.
Sangene «Å for en do» og «Bleikfeit hyse» var de to mest spilte låtene på NRK Urørt i 2009. Singelen Krabbeklo kom samme år, og lå fem uker på VG-lista, med 11.-plass som beste plassering. Debutalbumet Innforjævlig ble utgitt 15. februar 2010.
Hans andre album Ess i ermet ble utgitt den 11. august 2011.
Crypsinus
Crypsinus er en slekt av bregner innenfor sisselrotfamilien (Polypodiaceae), som inngår i den store monofylittiske ordenen Polypodiales Slekten har om lag 90 arter.
Bregnene er av moderat størrelse, ofte inntil om lag 30 cm. Bregnene i denne slekten vokser kun i Asia, fra India via Nepal og Himalaya til Kina og Filippinene.
Arter
Noen av de 90 artene i slekten Crypsinus:
Frogner prestegård
Frogner prestegård i Lier kommune, Viken fylke, sies å ha røtter tilbake til middelalderen, men dagens gårdsanlegg skal ha vært anlagt i 1730- eller 1740-årene. Tre bygninger er ifølge Opplysningsvesenets fond fredet.
Ian Meadows
Ian Meadows (født 4. februar 1983) er en australsk skuespiller. Han har hatt roller i blant annet Home and Away, der han spiller Rocco Cooper, og The Pacific.
Dun & Bradstreet
Dun & Bradstreet, Inc. (D&B) er et internasjonalt selskap som leverer tjenester i økonomibransjen. Det ble etablert i 1841 og har hovedkvarter i Short Hills i New Jersey i USA.
Rudy Giuliani
Rudolph William Louis «Rudy» Giuliani III (født 28. mai 1944 i Brooklyn i New York City i USA) er en amerikansk advokat og politiker tilhørende Det republikanske parti. Han ble først kjent som advokat. Giuliani tok på seg saker av høy profil innen organisert kriminalitet.
Dun & Bradstreet
Blant selskapets hovedområder er risikostyring (Risk Management Solutions), salg og markedsføring (Sales and Marketing Solutions), løsninger for innkjøp (Supply Management Solutions) og e-handelslsøninger (E-Business Solutions). Selskapet er blant de ledende innen informasjon om selskaper, og er særlig kjent for sitt D-U-N-S (Dun & Bradstreet Universal Numbering System) som identifiserer over 225 millioner selskaper i mer enn 190 land og stater.
De amerikanske presidentene Abraham Lincoln, Ulysses S. Grant, Grover Cleveland og William McKinley har alle jobbet i Dun & Bradstreet. D&B har gjentatt blitt kåret av CNN til USAs mest anerkjente selskap innenfor kategorien finansielle informasjonsleverandører.
Rudy Giuliani
Liv og virke
Giuliani vokste opp i Brooklyn i New York som barnebarn av italienske immigranter. Han ble Bachelor of Arts med statsvitenskap som hovedområde og filosofi som biområde ved Manhattan College. Deretter avla han juristeksamen ved New York University i 1968.
Thankful
Albumet ble utgitt i USA 15. april 2003 på RCA. «A Moment like This» var den første singlen fra albumet, etterfulgt av «Miss Independent».
Rudy Giuliani
Liv og virke
Etter juristeksamen arbeidet han vekselvis ved advokatkontorer og ved påtalemyndigheter. Giuliani var i slutten av 1980-tallet høyt oppe i justisdepartement i Washington D.C. og i begynnelsen av 1990-tallet arbeidet han som føderal anklager i New York.
Thankful
Det var opprinnelig meningen å gi ut albumet bare noen få måneder etter avslutningen av første sesong av American Idol. Imidlertid medførte Clarksons tettpakkede timeplan og vanskeligheter med å finne sanger som passet hennes smak og image, at utgivelsen måtte utsettes flere ganger. Da albumet endelig ble utgitt var det over seks måneder siden singlen «A Moment like This» nådde førsteplassen på listene. På grunn av dette og også sangens status som «bonus track» på albumet har det vært en viss diskusjon om hvorvidt «A Moment like This» utgjør albumets første single, eller om det er «Miss Independent», som Clarkson først fremførte 9. april 2003 på en episode av American Idols andre sesong, bare en uke før albumet hennes ble utgitt.
Til tross for dette var albumet et suksess og debutere på førsteplass på Billboard 200 med et salg på 297 000, og det har solgt over tre millioner totalt. Internasjonalt var albumets suksess mer begrenset, med et salg på bare 900 000 utenfor USA.
Rudy Giuliani
Borgermester i New York City
Han var borgermester i New York City i to valgperioder, fra 1994 til 2001. Han fikk nasjonal oppmerksomhet og hyldest i forbindelse med sin rolle etter terrorangrepet 11. september 2001.
Presidentkandidat
Som republikansk håpefull til presidentkandidaturet skiller Giuliani seg fra flere andre av sine republikanske konkurrenter ved å ha et lempeligere syn på abort og på stamcelleforskning med menneskelige embryoer, likesom han er tilhenger av flere rettigheter for homofile samboende. Han er dessuten for en strammere våpenlovgivning. I forhold til det amerikanske militære engasjement i «krigen mot terror» er han tilhenger av et fortsatt meget aktivt engasjement.
30. januar 2008 trakk Giuliani seg som presidentkandidat etter en mislykket kampanje, der alt ble satt inn på å vinne primærvalget i Florida, der han kun endte som nr. 3. Giuliani ga så sin støtte til John McCain.
Rådgiver og advokat for president Trump
I januar 2017 uttalte Giuliani at han opptrådte som rådgiver for president Donald Trump i forbindelse med spørsmålet om adgang til USA for borgere fra syv muslimske land.
Etter presidentvalget i 2020 fremmet Giuliani Trumps konspirasjonsteori om at valget var «stjålet»: På en pressekonferanse på Four Seasons Total Landscaping i Philadelphia 7. november 2020 hevdet Giuliani, uten bevis, at hundretusenvis av stemmesedler var ugyldige. Dette skjedde samme dag som Joe Biden ble utropt til valgets vinner. Han prøvde også å få en føderal dommer i Pennsylvania til å bestemme at delstatsforsamlingen skulle utnevne valgmenn i strid med valgresultatet. Giuliani og Sidney Powell gjentok flere ganger falske anklager om firmaet Dominion Voting Systems som hadde levert stemmemaskiner i 27 delstater. De hevdet det var en «kommunistisk» organisasjon som var kontrollert av mangemillionæren George Soros, Venezuelas avdøde president Hugo Chávez og Kinas kommunistparti, og at maskinene hadde «stjålet» hundretusenvis av stemmer fra Trump.
Utmerkelser
Giuliani ble i 2002 utnevnt til Knight Commander av Order of the British Empire.
28. pontongbrobrigade
28. pontongbrobrigade (russisk: 28-я отдельная понтонно-мостовая бригада) (FPN 45445) er en ingeniørbrigade direkte underlagt Vestre militærdistrikt i Russland. Brigaden er forlagt til byen Murom i Vladimir oblast. . Materiellparken består av moderne pongtongbroer av typene PP-91М og PP-2005М
Wayne Allyn Root
Wayne Allyn Root (født 20. juli 1961) er en amerikansk politiker, forretningsmann, forfatter og mediepersonlighet.
Root representerte Libertarian Party og var partiets kandidat til tittelen som visepresident ved presidentvalget i 2008. Han ble antatt å bli innstilt som partiets presidentkandidat i 2012. Han endte imidlertid sist av alle partiets kandidater i nominasjonsvalget, og forlot også partiet etter nominasjonen.
Root er også politisk spaltist for Las Vegas Review-Journal og Newsmax.com, og var tidligere økonomisk rådgiver for Wealth Masters International , et kontroversielt nettverksselskap som i Norge ble erklært å være et ulovlig pyramidespill.
Montenegros herrelandslag i fotball
Montenegros herrelandslag i fotball er det nyeste medlemslandet til UEFA. På tidspunktet de ble medlem var kvalifiseringen til EM 2008 godt i gang, så Montenegro fikk ikke bli med på denne. Montenegros herrelandslag i fotballs første kvalifisering var derfor til verdensmesterskapet i 2010.
Bakgrunn
Montenegro ble selvstendig 3. juni 2006. Likevel deltok spillere fra Montenegro på Serbia og Montenegros herrelandslag i fotball i fotball i VM 2006 senere samme sommer. Etter hvert fikk Montenegro opprettet et eget fotballforbund, og ble det 53. medlemslandet til UEFA 26. januar 2007.
Den hellige Ånds kirke
Den Hellige Ånds kirke er en katolsk kirke som befinner seg i Jonas Lies gt 7 i Mosjøen på Helgeland i Nordland fylke. Kirken ble vigslet den 5. oktober 1997. Kirken er underlagt Tromsø katolske stift. Opprinnelig var den underlagt St. Eystein menighet, med sete i Bodø. Den 5. oktober 2003 ble den sete for Den hellige ånds menighet.
Martin Kučera
Martin Kučera (født 10. mai 1990) er en slovakisk friidrettsutøver som konkurrerer i hekkeløp.
Han representerte Slovakia under Sommer-OL 2016 i Rio de Janeiro, der han ble utslått i forsøksheatet på 400 meter hekk.
Gørrelva
Gørrelva er ei elv på Lierfoss i Aurskog-Høland kommune i Viken. Den er en kanalisering av den nedre delen av elva Børta, og renner fra Dyrrudtjernet og ned til Lierelva, som er en del av hovedvannstrengen av Haldenvassdraget.
Der Gørrelva passerer fylkesvei 234 er elva lagt i to store kulvertrør, den såkalte Høgbrua. Det går mye stor gjedde i Gørrelva om våren når gjedda fra Bjørkelangen og Lierelva skal gyte i Dyrrudtjernet.
Geir Karlsen (næringslivsleder)
Geir Magne Karlsen (født 1965) er en norsk næringslivsleder. Han har siden juni 2021 vært konsernsjef i Norwegian Air Shuttle.
Karriere
Karlsen er utdannet bedriftsøkonom fra Handelshøyskolen BI og har jobbet for Golden Ocean Group og Songa Offshore. Deretter hadde han stillingen Group CFO i London-baserte Navig8, før han i april 2018 ble ansatt som finansdirektør i flyselskapet Norwegian.
I juli 2019 tok Karlsen over som midlertidig administrerende direktør i Norwegian, etter at Bjørn Kjos meldte sin avgang. Etter at Jacob Schram måtte gå av i juni 2021 etterfulgte Karlsen ham som selskapets toppsjef.
Langeskavlen
Langeskavlen er et fjell nordvest i Vang kommune i Innlandet. Fjellet har en høyde på 1 878 meter over havet, og toppen danner grensepunkt for Jotunheimen nasjonalpark.
Milan Trajkovic
Milan Trajković (født 17. mars 1992) er en serbiskfødt kypriotisk friidrettsutøver som konkurrerer i sprintløp og hekkeløp. Han vant 110 meter hekk under Balkanmesterskapet i friidrett 2015 og 2016, og ble europamester på 60 meter hekk innendørs i 2019.
2011
Trajković deltok i Junior-EM i friidrett 2011 i Tallinn. Der satte han ny personlig rekord i forsøksheatene på 110 meter hekk (99 cm), med 14,30 sekunder og gikk videre til semifinalen, der han ble slått ut.
2013
Han deltok i EM i friidrett innendørs 2013, og fikk der 25. beste tid i forsøksheatet, med 7,95 sekunder. Han gikk dermed ikke videre til semifinalen.
I De europeiske småstatslekene 2013 vant han 110 meter hekk, med tiden 14,03, 17 hundredeler foran Claude Godart. Den 8. juni satte han personlig rekord på 110 meter hekk, med tiden 13,50, i et stevne i Hellas.
Han nådde finalen på 110 meter hekk under U23-EM i friidrett 2013, og kom der på åttendeplass med 14,22 sekunder.
2014
I juni deltok Trajkovic i U23-middelhavsmesterskapet i friidrett 2014, men ble diskvalifisert på 110 meter hekk. Han vant 110 meter hekk i det kypriotiske mesterskapet i friidrett 2014 i Lefkosia.
Han deltok i Samveldelekene 2014, som ble arrangert i Glasgow. Der kom han på femteplass i sitt forsøksheat på 110 meter hekk, og nådde ikke finalen. Kypros deltok i Third League under Lag-EM i friidrett 2014, og Trajkovic vant der 110 meter hekk. Kypros vant Third League dette året, og rykket dermed opp til Second League i Lag-EM 2015.
I EM i friidrett 2014 fikk han 24. beste tid i forsøksheatet, og nådde ikke semifinalen.
2015
Han deltok i Balkanmesterskapet i friidrett innendørs 2015, der han vant 60 meter hekk med tiden 7,87. I EM i friidrett innendørs 2015 løp han på 7,83 i forsøksheatet på 60 meter hekk, som var 19. beste tid, og han gikk ikke videre til semifinalene.
De europeiske småstatslekene 2015 ble arrangert i Reykjavík, og Trajković vant der 110 meter hekk. I Lag-EM i friidrett 2015 deltok Kypros i Second League, og han kom der på tredjeplass på 110 meter hekk. I Sommeruniversiaden 2015 i Gwangju kom han på sjetteplass, og han vant 110 meter hekk under Balkanmesterskapet i friidrett 2015.
2016
Han representerte Kypros under Sommer-OL 2016 i Rio de Janeiro, der han ble nummer 7 på 110 meter hekk.
2017
Under Balkanmesterskapet i friidrett innendørs 2017 satte han nasjonal rekord på 60 meter hekk, da han vant denne øvelsen med tiden 7,63. Han forbedret denne rekorden til 7,53 i forsøksheatet på 60 meter hekk under EM i friidrett innendørs 2017, der han gikk videre til finalen og kom på sjetteplass.
Blynitrat
Blynitrat ble ikke produsert kommersielt i Europa før inn i det 19. århundret, og i USA fra 1943. Produksjon av blynitrat skjer ved en prosess med metallisk bly eller blyoksid og salpetersyre.
Milan Trajkovic
2017
Utendørs vant han 110 meter hekk under det kypriotiske mesterskapet i friidrett, og han vant samme øvelse under Lag-EM i friidrett 2017 (Second League). Den 9. juli satte han ny nasjonal rekord på 110 meter hekk da han kom på andreplass i Diamond League-stevnet London Grand Prix 2017, bak Aries Merritt. Under VM i friidrett 2017 ble han slått ut i semifinalen, der han fikk 11. beste tid på 110 meter hekk.
Blynitrat
Historie
Siden middelalderen har blynitrat i små mengder blitt produsert som råvare for produksjon av fargepigmenter, som kromgult (blykromat), kromoransje (blyperkromat) og lignende blyforbindelser.
Milan Trajkovic
2018
Trajković deltok i VM i friidrett innendørs 2018, og satte ny nasjonal rekord på 60 meter hekk med tiden 7,51 i semifinalen. I finalen ble han diskvalifisert for tyvstart.
Anton LaVey
Anton Szandor LaVey (opprinnelig Howard Stanton Levey, født 11. april 1930 i Chicago, Illinois, død 29. oktober 1997) var en amerikansk filosof, forfatter, musiker, skuespiller, okkultist og religiøs leder. Han var grunnleggeren av den moderne satanismen og yppersteprest av Church of Satan som han stiftet i 1966.
Blynitrat
Kjemi
Ved oppvarming dekomponerer blynitrat til blyoksid fulgt av en sprakende lyd. På grunn av denne egenskapen, blir blynitrat noen ganger brukt i pyroteknikk, som fyrverkeri.
Anton LaVey
Inspirasjon
Anton LaVey var sterkt inspirert av tidligere forfattere, filosofer og/eller okkultister som bl.a. Aleister Crowley, Henry Louis Mencken, Niccolò Machiavelli, Friedrich Nietzsche, Ragnar Redbeard, Jack London og Ayn Rand.
Blynitrat
Kjemi
Blynitrat lar seg villig løse opp i vann, noe som gir en klar, fargeløs løsning.
Afrikansk sommerfuglfisk
Afrikansk sommerfuglfisk er en art i gruppen beintungefisker. Den er ikke spesielt nært beslektet med saltvannsfiskene skjellfinnefisker (Chaetodontidae) som også kalles sommerfuglfisker.
Milan Trajkovic
2018
i Samveldelekene 2018, og kom der på fjerdeplass på 110 meter hekk. Han representerte Kypros under EM i friidrett 2018, der han ble slått ut i semifinalen, med 15. beste tid.
2019
Han løp flere hekkesprinter innendørs på 7,50-tallet i 2019, med bl.a. 7,54 og andreplass i Copernicus Cup, 7,57 og andreplass i Meeting Villa de Madrid og 7,54 og tredjeplass i Müller Indoor Grand Prix i Birmingham. I EM i friidrett innendørs 2019 i Glasgow vant han 60 meter hekk, med tiden 7,60.
Blynitrat
Produksjon
Blynitrat blir vanligvis framstilt ved å løse opp bly som et metall eller oksid i vannholdig Salpetersyre. Blynitratet kan bli krystallisert direkte fra løsningen. Det er ingen kjent industriell produksjon av blynitrat.
Vegen
Vegen er en CD av Kim Rysstad utgitt på Heilo / Grappa i 2011 med medvirkning av Anders Engen, Knut Reiersrud og Trym Bjønnes. Den regnes til folkemusikksjangeren.
Lyn Collingwood
Lyn Collingwood (født 6. september 1936 i Sydney i Australia) er en australsk skuespiller. Collingwood fikk rollen som Colleen Stewart i Home and Away da serien først ble sendt i 1988, og hun returnerte i 1999 for å spille samme rollefigur.
Collingwood har tidligere arbeidet som sosialarbeider og som lærer i engelsk, drama og historie. Hun har også arbeidet med bakgrunnsundersøkelser og som skribent for The Australian Encyclopaedia, The Cambridge Encyclopaedia of Australia og The New Age Encyclopaedia.
Greitest Hits
Greitest Hits er et samlealbum med Trøste & Bære, utgitt i 1997.
Treskjegg
Treskjegg, eller (Sindarin) Fangorn er en romankarakter som dukker opp i J.R.R. Tolkiens litterære verk Ringenes herre. Han er den eldste av alle entene, en trelignende skapning som er en type Trehyrde. Han er veldig høy og stiv (lite bøyelig), med barklignende hud og løv hår. Han blir venner med hobbitene Munti og Pippin etter at disse unnslapp fra Sarumanns orker. Treskjegg bor i skogen Fangorn, som er oppkalt etter ham (eller som han er oppkalt etter).
Som alle enter, bruker også Treskjegg lang tid på å bestemme ting og på å ta avgjørelser. Selv om enter kan bestemme seg raskt tar det lang tid å gjennomgå alle detaljene om saken som skal avgjøres. Han snakker ofte om å ikke forhaste seg. Siden han nesten aldri har knapt med tid ber han heller aldri noen om å gjøre ting fortere, men heller det motsatte. Treskjegg er beskrevet som det eldste vesenet i Midgard, noe som kan virke litt forvirrende i og med at Tom Bombadil også er kalt den eldste. Treskjegg sier at det er trær i Fangorn som er eldre enn han. Den generelle oppfattningen er at Treskjegg er den eldste levende tingen i Midgard, siden Tom Bombadil ikke akkurat er noen spesiell rase.
Det er en teori om at Treskjeggs karaktertrekk er basert på Tolkiens venn C.S. Lewis, en høylytt, bombastisk mann kjent for sin trygge gange og overveldende nærvær.
Alder
De første entene ble skapt av Ilúvatar rett etter at Aulë hadde skapt dvergene. De ble skapt for at Yavanna skulle vite at trærne ikke var helt ubeskyttet mot dvergene og øksene deres. Det er ikke kjent om entene ble satt til å sove helt til Alvenes oppvåkning, slik som dvergene ble, eller om de fikk lov til å vandre rundt i skogene. På den ene siden ønsket Ilúvatar at hans barn skulle være de første etter Ainuene som skulle gå i Midgard. På den annen side sier Treskjegg at han er den eldste av alle vesener i Midgard. Treskjeggs ord tilsidesetter Ilúvatars logikk, selv om det kan ses på som underlig siden Ilúvatar tvang Aulë til å sende dvergene inn i en slags transe-søvn fordi alvene skulle være de førstefødte.
Farfar (TV-serie)
Farfar er en norsk komiserie som har gått på TV 2 siden 2020. Serien handler om en ganske normal familie på fem, mor, far og tre barn, som plutselig får besøk av farfaren som de ikke har sett på mange år og som trenger ett sted å bo.
Treskjegg
Statue
Det er planlagt å reise en statue av Treskjegg, av Tim Tolkien, J.R.R.s grand-nevø, nær sistnevntes tidligere hjem i Moseley, Birmingham.
Farfar (TV-serie)
Seertall og mottakelse
Premieren ble sett av 402,000 som fulgte sendingen på lineær-TV og ytterligere 211,000 så episoden i reprise, i opptak eller på TV 2 Sumo. VG ga serien terningkast to ; NRKs anmelder var litt mer positiv og ga serien terningkast tre.
Treskjegg
Andre framstillinger
I Ralph Bakshis 1978 animerte versjon av Ringenes herre er det John Westbrook som skaper stemmen til Treskjegg. Stephen Thorne ga stemmen til Treskjegg i BBC Radios serie av boka i 1981.
I Peter Jacksons filmer To Tårn (2002) og Atter en konge (2003) er Treskjegg en kombinasjon av en stor animatronisk modell og en CGI konstruksjon. Stemmen er spilt av skuespilleren John Rhys-Davies, som også spiller dvergen Gimli.
Farfar (TV-serie)
Sesong 1 (2020)
!Episode nr !Navn på episode !Beskrivelse av episode ! colspan="4" |
Treskjegg
Andre framstillinger
I filmen To Tårn er entene ved Entatinget til å begynne med imot Munti og Pippins ønske om hjelp. Treskjegg bærer dem faktisk bort gjennom skogen, da Pippin får en ide. Han ber Treskjegg om å bære dem til Jarnagard, fordi dette er det Sarumann venter minst, og derfor heller ikke vil se etter dem. Da Treskjegg kommer til kanten av skogen ser han at Sarumanns orker har hugget ned for å bli brensel til Sarumanns krigsmaskiner. Treskjegg tar en impulsiv avgjørelse (antakelig det mest hastige han gjør i hele filmen), og kaller de på de andre entene. De drar til Jarnagard og greier å oversvømme den, ved å rive demningen Sarumann hadde bygd for å lede vekk vannet i elva Jarna.
I boka bestemmer Treskjegg og de andre entene seg for å angripe Jarnagard allerede ved entatinget. Da varer entatinget tre dager, og i løpet av disse dagene er Munti og Pippin sammen med den unge enten Bråbom (Bregalad).
Farfar (TV-serie)
Sesong 2 (2021)
!Episode nr !Navn på episode !Beskrivelse av episode ! colspan="4" |
Sesong 3 (2022)
!Episode nr !Navn på episode !Beskrivelse av episode
Dmitrij Koblov
Dmitrij Koblov (russisk: Дмитрий Коблов, født 30. november 1992) er en kasakhstansk friidrettsutøver som konkurrerer i hekkeløp.
Charles Cornwallis
Charles Cornwallis, 1. marki Cornwallis, (født 31. desember 1738 på Grosvenor Square i London, død 5. oktober 1805 i Ghazipur i Uttar Pradesh i India) var en britisk kommandant og koloniguvernør. I USA huskes han mest som general i den amerikanske uavhengighetskrigen. Hans nederlag i 1781 for en samlet amerikansk–fransk styrke i beleiringen av Yorktown regnes vanligvis som slutten på krigen. Han etterfulgte sin far i 1762 som den sjette baron Cornwallis og den andre jarl Cornwallis og ble selv utnevnt til marki i 1792.
Bakgrunn
Cornwallis var eldste sønn av Charles Cornwallis, 5. baron Cornwallis. Hans far ble i 1753 elevert til jarl Cornwallis. Moren var niese til den første britiske statsminister, Robert Walpole. Broren var admiral William Cornwallis, onkelen Frederick Cornwallis, erkebiskop av Canterbury.
Cornwallis gikk på Eton College, og gikk i 1757 inn i 1. Foot Guards.
Militær og politisk karriere
Under syvårskrigen (1756-1763) tjenestegjorde han i Tyskland og steg i gradene til oberstløytnant. Som politiker i whigpartiet motsatte han seg blant annet beskatningen av de amerikanske kolonier. Han falt imidlertid aldri i unåde hos George III av Storbritannia, men ble tvert i mot i 1775 utnevnt til generalmajor.
I den amerikanske frihetskrig (1775-1783) forble han også lojal med kongen. I 1777 seiret han i slaget ved Brandywine og ble i 1778 generalløytnant. Han forsøkte nå å vinne britisk støtte i de sørligere deler av koloniene, erobret Charleston og seiret ved Camden (1780) og Guildford (1781), men han måtte ved Yorktown (19. oktober 1781) sammen med 8.000 mann gi seg i fangenskap til George Washington og franskmennene. Med ham falt Storbritannias sak i USA.
På William Pitts innstendige ønske lot Cornwallis seg i 1786 utnevne til generalguvernør i Ostindia, der han med hell kjempet mot Tipu Sultan 1790-92 og tvang ham til å avstå en stor del av sitt område.
I 1793 returnerte han til Storbritannia, ble markgreve, i 1795 medlem av kabinettet og 1798 utnevnt til visekonge i Irland, der han undertrykte opprør og slo tilbake franskmennenes landstigningskorps under Humbert.
Han medvirket deretter i unionen mellom Storbritannia og Irland i 1800, men la ned sine embeter i Irland i 1801 da kongen nektet å samtykke til en forbedring av katolikkenes stilling på øya. I årene 1801-1802 var Cornwallis britisk fullmektig ved fredsforhandlingene i Amiens, og 1805 ble han for andre gang generalguvernør i Ostindia, men døde der allerede i oktober samme år.
Av hans Correspondence utkom andre opplag i 1859.
Populonia
Populonia er en italiensk landsby og en frazione av byen Piombino i provinsen Livorno i Toscana. Stedet er spesielt bemerkelsesverdig for å ha vært en etruskisk oldtidsby og hvor det fortsatt finnes levninger igjen, blant annet en betydningsfull necropolis, gravlund. Det er også en stor festning bygget på 1400-tallet av Appiani, herre av Piombino, hvor det ble benyttet stein fra det etruskiske stedet. Området ligger på nordenden av halvøya Monte Massoncello, nord for Piombino. Byens latinske navn var Populonium og dens etruskiske var Pupluna eller Fufluna.
Oldtidens Populonia
Populonia var en oldtidshavn i Etruria, opprinnelig forbundet til Volterra, men senere omgjort til en blomstrende uavhengig sentrum for sjøfart og gruvedrift. Havnen fortsatt å spille en rolle selv etter at den etruskiske sivilisasjonen forsvant, og stedet var fortsatt et bispested på 500-tallet e.Kr. Byen ble ødelagt av langobarder i år 570. De få overlevende, ledet av biskop Cerbo, flyktet til Elba.
I henhold til Vergilius sendte byen en kvote som hjelp til Æneas og skaffet Scipio Africanus jern i år 205 f.Kr. Byen tilbød betydelig motstand mot den romerske diktatoren Lucius Cornelius Sulla som tok byen etter beleiring, og fra denne tid begynte byens nedgang, noe Strabo har beskrevet og anmerket byens tilbakegang, og fire århundre senere beskriver Rutilius Claudius Namatianus byen i ruiner.
Arkeologisk beskrivelse
Den tidligere etruskiske byen (bortimot den eneste som ble bygget direkte ved sjøen) ligger på en åskam utsatt for vinden og er nå kronet av en iøynefallende middelalderfestning og en moderne landsby. Det er betydelig rester fra bymuren igjen, som består av store, uregelmessig steinblokker (som ble ble dannet når man naturlig deler skiferaktig sandstein) og den sirkler rundt 2,5 km om byen. Levningene innenfor murene er romerske, et vannreservoar og en mosaikk med representasjoner av fisker. Den antikke forfatteren Strabo nevner eksistensen av et vakttårn for tunfisk. Det er en del graver utenfor byen, noen som går tilbake til villanovakulturens tid på 800-tallet f.Kr. og til midten av 200-tallet f.Kr. Disse ble utforsket i 1908. I en av gravene, en stor og sirkelformet grav, ble det funnet tre gravmonumenter av den karakteristiske liggende posituren til etruskiske døde. De var skåret i en etterligning av trevare, og det ble også funnet en fin bronsestatuett av helten Ajax den mindre som begår selvmord. Tett ved ble det funnet en hestekrage med fjorten bronseklokker.
Ruiner av et tempel, ødelagt i antikken, muligens av Dionysios I av Syrakus i 384 f.Kr., ble også funnet og med fragmenter av attiske vaser fra 400-tallet f.Kr. I byen er det også blitt avdekket mynter i sølv og kobber. Jerngruvene på Elba, og utvinning av tinn og kobber på fastlandet ble eid og smeltet av befolkningen i Populonia. Det lå varme kilder rundt 10 km fra hovedvegen, Via Aurelia, ved kysten. På dette stedet gikk en sideveg til Saena (Siena).
PP-2005М
PP-2005M pongtongbro er det nyeste innen russisk militær ingeniørutvikling. Den kan erstatte PPS-84, PP-91 og PP-91M pongtongbroer. Settet består av 54 elementer fordelt på like mange kjøretøy av typen KamAZ-63501. Taubåter av typen BMK-MT sørger for tauning av pongtongelementene til linkup med brosettet. Brosettet kan også settes sammen som:
Troende dåp
Troende dåp (også kalt voksendåp) er en form for dåp der den som blir døpt, selv har bedt om å bli døpt. Troende dåp skiller seg dermed fra barnedåp, der det er noen andre (som oftest foreldrene) som bestemmer hvorvidt dåpen skal finne sted.
Voksendåp praktiseres i flere kristne trossamfunn, blant annet blant baptister, mennonitter (anabaptister), noen unitarer, pinsebevegelsen, syvendedagsadventister og De Frie Evangeliske Forsamlinger. Baptistene, pinsevennene og syvendedagsadventistene døper etter det baptistiske dåpssyn med full nedykking i vann. Til dette formål har de et dåpsbasseng i menighetslokalet. Andre kirkesamfunn har overøsning av vann som den vanlige dåpsformen. Mennonittene praktiserer begge former.
Voksendåp
Mange trossamfunn som vanligvis er mest kjente for å praktisere barnedåp, har også praksis med voksendåp som alternativ, blant annet i Den norske kirke. I slike trossamfunn vil voksendåpen erstatte både barnedåp og konfirmasjon. I noen kirkesamfunn er dåp som barn eller troende (voksen) valgfritt. Dette gjelder blant annet metodistene.
Det baptistiske dåpsyn - med full neddykkelse
Baptistene og pinsevennene døper etter det baptistiske dåpssyn, med full neddykkelse i vann. Dette er ment å symbolisere Jesu død og oppstandelse: Dåpskandidaten dykkes under vann (døden), og løftes opp igjen (oppstandelsen). De fleste menigheter som praktiserer dåp etter det baptistiske dåpssyn, har dåpsbassenger i menighetslokalet. Slike basseng er vanligvis på ett par kvadratmeter og med omtrent 60 cm vanndybde. Men det finnes vanligvis ingen begrensninger i forhold til stedet, foruten at det må være «nok vann», derfor kan dåp skje i svømmebasseng eller utendørs i en elv eller et vann.
Det gis ingen formell dåpsopplæring ettersom dåpen er frivillig. Det er vanlig at dåpskandidatene blir spurt på forhånd, om de forstår innholdet i dåpen og den kristne tro. Praktisk foregår dåpen med full neddykking i vann, like etter at dåpskandidaten har vitnet om (bekjent) sin tro for menigheten.
Dåpen har ingen betydning i forhold til frelsen, men er en god samvittighetspakt mellom den som lar seg døpe og Gud. Å være troende døpt er vanligvis nødvendig for medlemskap kirkesamfunn som praktiserer troende dåp. Personer som er døpt som barn i andre kirkesamfunn, døpes på nytt.